b"\n_START_ARTICLE_\nBonnie Wright\n_START_SECTION_\nZgodnje \xc5\xbeivljenje\n_START_PARAGRAPH_\nBonnie Kathleen Wright se je rodila 17. februarja 1991 v Londonu, prestolnici Zdru\xc5\xbeenega kraljestva, star\xc5\xa1em Sheili Teague in Garyju Wrightu, kot njun drugi otrok - ima starej\xc5\xa1ega brata po imenu Lewis. Njena star\xc5\xa1a sta vodji uspe\xc5\xa1ne zlatarne Wright & Teague.\n_START_SECTION_\nIzobrazba\n_START_PARAGRAPH_\nBonnie Wright se je \xc5\xa1olala na \xc5\xa1oli King Alfred School v Severnem Londonu. Med snemanjem filmov Harry Potter in svetinje smrti se je pri\xc4\x8dela \xc5\xa1olati na Londonski univerzi University of the Arts, kjer \xc5\xa1tudira televizijsko in filmsko produkcijo. Z igranjem in delom za scenami namerava nadaljevati tudi po kon\xc4\x8dani seriji filmov Harry Potter.\n_START_SECTION_\nHarry Potter\n_START_PARAGRAPH_\nNa svojo prvo avdicijo, kjer se je potegovala za vlogo Ginny Weasley, je od\xc5\xa1la zato, ker ji je njen brat, Lewis, rekel, da ga spominja na Ginny. Vlogo Ginny Weasley je v filmih o Harryju Potterju tudi dobila. Ko so jo kasneje povpra\xc5\xa1ali, kako ji je vlogo uspelo dobiti, je odvrnila: \xc2\xbbDerteminacija. \xc4\x8cez celo avdicijo sem ostala Ginny.\xc2\xab\xc2\xa0Wrightova je zaslovela \xc5\xa1ele v drugem filmu o Harryju Potterju (Harry Potter in dvorana skrivnosti); v prvem je igrala samo nekaj pi\xc4\x8dlih sekund v prizoru na postaji King's Cross. V drugem delu se njen lik za\xc4\x8dne \xc5\xa1olati na Bradavi\xc4\x8darki, na katero prinese tudi skrivni dnevnik s posebno mo\xc4\x8djo, ki pri\xc4\x8dne izkori\xc5\xa1\xc4\x8devati njeno du\xc5\xa1o in zavest. Kakorkoli \xc5\xbee, v naslednjem filmu (Harry Potter in jetnik iz Azkabana je bila njena vloga sicer manj\xc5\xa1a, vendar je pozornost javnosti spet usmerila vase s \xc4\x8detrtim filmom, Harry Potter in ognjeni kelih, v petem filmu, Harry Potter in Feniksov red pa je bila del \xc5\xa1esterice, ki se je bojevala na ministrstvu za \xc4\x8daranje. V \xc5\xa1estem filmu, Harry Potter in Princ me\xc5\xa1ane krvi, pa je imela pomembno vlogo zato, ker je igrala Harryjevo simpatijo._NEWLINE_V ve\xc4\x8djem delu je za svoje delo v filmih o Harryju Potterju prejela pozitivne ocene s strani filmskih kritikov. Revija Variety je, na primer, napisala: \xc2\xbbGinny Weasley Bonnie Wright je podobna upodobitvi Jane, priraste vam k srcu,\xc2\xab \xc2\xbb\xc4\x8ce bi mi nekdo pred osmimi leti predstavil Bonnie Wright kot Ginny Weasley v prvem filmu, ki se je v tem \xc4\x8dasu spremenila v tako dobro igralko, kakor tudi glavni trije igralci, mu ne bi verjel,\xc2\xab \xc2\xbbVemo, kdo je komu v\xc5\xa1e\xc4\x8d, opazi se iz nastopa Radcliffea, Watsonove in Wrightove, ki lomijo na\xc5\xa1a srca,\xc2\xab in \xc2\xbbGinnyjin (Bonnie Wright) sij temelji zlasti na mo\xc4\x8di, ki si jo je pridobila z zadnjim filmom. V njem je postala neodvisna \xc5\xbeenska, ki dokazuje, da je kos vsakemu prizoru, pa naj bo \xc5\xa1e tako te\xc5\xbeak.\xc2\xab_NEWLINE_Bonnie Wright pa bo s svojo vlogo Ginny nadaljevala tudi v zadnjih dveh filmih._NEWLINE_Na snemanju filmov o Harryu Potterju se je spoprijateljila z Emmo Watson, Katie Leung in Evano Lynch.\n_START_SECTION_\nOstala dela\n_START_PARAGRAPH_\nSicer je leta 2002 uprizorila mlado Sarah Robinson v televizijskemu filmu Stranded, leta 2004 mlado Agatho Christie v televizijskemu filmu Agatha Christie: A Life in Pictures, leta 2007 pa je glas posodila Vanessi v Disneyjevi televizijski seriji Urad za nadome\xc5\xa1\xc4\x8danje, natan\xc4\x8dneje v prvi epizodi druge sezone, imenovani London Calling._NEWLINE_Bonnie Wright je podpisala pogodbo, da se bo pojavila v kratkem filmu Sweat, ki je del petih filmov iz serije, imenovane Geography of the Hapless Heart. V filmu Sweat bo igrala Mio. Izid za film je na\xc4\x8drtovan za poletje leta 2010.\n_START_SECTION_\nModa\n_START_PARAGRAPH_\nBonnie Wright se zanima za modo in postala je ambasadorka za brand, imenovan Made-by._NEWLINE_Leta 2010 je Bonnie Wright postala tudi obraz linije nakita Oxfam, ki sta jo oblikovala njena star\xc5\xa1a.\n_START_SECTION_\nJavna slika\n_START_PARAGRAPH_\nBonnie Wright je bila predstavljena v mnogih revijah, med drugim tudi v revijah Evening Standard, Grazia Magazine, Entertainment Weekly, No. Magazine, The Times Luxx Magazine  , Drama Magazine , The Daily Mail You Magazine  InStyle Magazine, in Nylon Magazine.\n_START_SECTION_\nZasebno \xc5\xbeivljenje\n_START_PARAGRAPH_\nNjeni konji\xc4\x8dki so plesanje, potovanje, umetnost in igranje raznih in\xc5\xa1trumentov, ki temeljijo na kitari, saksofonu, flavti, klavirju in orglicah. Je tudi navdu\xc5\xa1ena \xc5\xa1portnica: u\xc5\xbeiva v plavanju, nogometu, atletiki, tenisu, je\xc5\xbei, hokeju, smuki, drsanju, kolesarjenju in surfanju._NEWLINE_V intervjuju z revijo OK! Magazine je Bonnie Wright leta 2010 potrdila, da trenutno hodi z igralcem Jamiejem Campbellom Bowerjem, ki je z njo igral v filmu Harry Potter in svetinje smrti I.. Kmalu za tem so se pojavile govorice o zaroki. V intervjuju z revijo Access Hollywood na odprtju zabavi\xc5\xa1\xc4\x8dnega parka The Wizarding World of Harry Potter v Orlandu na sredino no\xc4\x8d (16. junij 2010) je, ko so jo povpra\xc5\xa1ali o zaroki z Jamiejem Campbellom Bowerjem dejala: \xc2\xbbNe, to ni res.\xc2\xab"